Raza (censo dos Estados Unidos)

**Raza**, definida pola **Oficina do Censo dos Estados Unidos** e pola Oficina de Administración e Orzamento (OMB), é un elemento informativo de auto-identificación no que os residentes escollen a raza ou razas coas que se senten máis identificados. As categorías representan unha construción socio-política deseñada para a raza ou razas que se consideran a si mesmas como existentes e "*xeralmente reflicten unha definición social de raza recoñecida neste país*". A OMB define o concepto de raza como está deliñado no Censo Americano para tomar en conta ambos os conceptos de antepasado e cultura. Raza e etnia eran consideradas como dúas entidades separadas e distintas, preguntándose diferenciadamente a orixe hispana. Polo tanto, axuntado ás súas razas, os enquisados eran categorizados como membros dunha ou máis etnias: Hispano ou Latino, e Non Hispano ou Latino. 

## Categorías raciais 
As clasificacións raciais usadas pola Oficina do Censo adhírense á Notificación do Rexistro Federal do 30 de outubro de 1997 titulada "Revisións aos Estándares para a Clasificación de Información Federal sobre Raza e Etnia" emitida pola OMB.

As categorías de raza son:
* **Indio Americano ou Nativo de Alaska.** Unha persoa con orixes en calquera dos pobos orixinais de Norte, Centro e Suramérica, e que manteñen unha afiliación tribal ou lazo comunitario.
* **Asiático.** Unha persoa con orixes en calquera dos pobos orixinais do Afastado Leste, Sueste Asiático, ou o subcontinente Indio incluíndo, por exemplo, Bangladesh, Camboxa, China, India, Xapón, Corea, Malaisia, as Illas Filipinas, Tailandia e Vietnam.
* **Negro ou Afroamericano.** Unha persoa con orixes en calquera dos grupos raciais negros de África. Termos como 'Haitiano' ou 'Negro' poden ser usados así como 'Afroamericano'.
* **Hawaiano nativo ou Insular do Pacífico**. Unha persoa con orixes en calquera dos pobos orixinais de Hawai, Guam, Samoa ou calquera outra Illa do Pacífico.
* **Branco.** Unha persoa con orixes en calquera dos pobos orixinais de Europa, o Medio Leste, ou o Norte de África.
* **Algunha outra raza.** (Para incrementar a comparabilidade, o Censo do 2010 planeaba remover esa categoría.)

Adicionalmente, no 2000 a Oficina do Censo permitiu aos enquisados marcar máis dunha opción racial para satisfacer as necesidades das persoas que non son facilmente clasificables dentro dunha soa raza. Aqueles que o fixeron foron rexistrados como habendo seleccionado **dúas ou máis razas.**

Até a década de 1980 unha persoa era oficialmente *negra* se o seu sangue contiña *unha gota* (referido a porcentaxe) de *sangue negra.* 

## O Censo 2000 
A raza foi preguntada diferente no Censo do 2000 en moitos xeitos. A máis significativa foi que aos enquisados permitíuselles responder unha ou máis categorías raciais para indicar as súas identidades raciais. Os datos mostran que case sete millóns de estadounidenses se identifican a si mesmos como membros de dúas ou máis razas. Debido a estes cambios, a información do censo de 2000 sobre a raza non son directamente comparables cos datos do censo de 1990 ou de antes. Débese de tomar precaución cando se usa para interpretar cambios na composición racial dos Estados Unidos ao longo do tempo.

As seguintes definicións aplican para o censo do 2000 soamente.

* O termo **Branco** refírese a xente con orixes en calquera dos pobos orixinais de Europa, o Medio Oriente, ou o Norte de África." Inclúe a xente que indica a súa raza como "Branca" ou entradas como irlandés, alemán, italiano, británico, iraquí, do Oriente Próximo, árabe, ou polaco.
* O termo **Negro ou Afroamericano** refírese a xente con orixes en calquera dos grupos raciais negros de África. Inclúe a xente que indica a súa raza como "Black, African Am. or Negro", ou prové entradas escritas tales como afroamericano, keniano, xamaicano, caribeño, nixeriano, ou haitiano.
* **Nativo Americano e Nativo de Alasca** (AIAN) refírese a xente con orixes en calquera dos pobos orixinais de Norte, Centro e Suramérica, e que mantén unha afiliación tribal ou lazo comunitario.
* **Asiático** refírese a xente con orixes en calquera dos pobos orixinais do Extremo Oriente, Sueste Asiático ou o Subcontinente asiático incluíndo, por exemplo, Bangladesh, Camboxa, China, India, Xapón, Corea, Malaisia, Filipinas, Taiwán, Tailandia, e Vietnam. Inclúe "Indio Asiático", "Chinés", "Filipino", "Coreano", "Xaponés", "Taiwanés", "Vietnamita", e "Outra Asiática".
* O termo **Hawaiano e Insular do Pacífico** (NHPI) refírese a unha persoa con orixes nalgún dos pobos de Hawai, Guam, Samoa, e outras Illas do Pacífico. Inclúe a xente que indica a súa raza como "Hawaiano", "Guamés ou Chamorro", "Samoano Americano" e "Insular doutra Illa do Pacífico."
* **Algunha outra raza** inclúe todas as respostas non incluídas en "Branco", "Negro ou Afroamericano", "Nativo Americano ou Nativo de Alasca", "Asiático" e "Hawaiano e Insular do Pacífico" descritas antes.
* **Dúas ou máis razas** refírese a persoas multirraciais. Xente que escolla enviar dúas ou máis razas, xa sexa marcando dúas ou máis respostas nas opcións de raza, provendo varias respostas escritas, ou por algunha combinación de opcións e respostas escritas.

## Comparabilidade 
A Oficina do Censo prevén que os datos sobre raza no Censo do 2000 non son directamente comparables con aqueles recolleitos en censos previos en 1997. No 2001, O Instituto Nacional de Saúde adoptou a nova linguaxe para cumprir coa Directiva 15.

É importante ter en conta que as autoidentificacións raciais no Censo dos Estados Unidos son categorías opcionais que a xente pode ou non elixir contestar. Xente con orixe Hispano ou Latino, por exemplo, poden sentirse en conflito sobre cal categoría racial seleccionar. Algúns prefiren indicar unha herdanza multirracial, pero usando termos diferentes ao da forma do Censo, tales como Mestizo e Mulato. Algúns de feito poden estar inseguros sobre as súas orixes raciais. Na ausencia dunha opción racial que acomode ao seu propio entendemento, máis do 40 por cento dos Latinos/as marcarían 'Outro' para a súa raza. En resposta a esta tendencia, para o Censo 2010 planéase remover a categoría "Algunha outra raza".

## Notas 
## Véxase tamén 
* Racialización
* Regra dunha gota

* Censo dos Estados Unidos do 2000